ฟอร์มูลาวันชิงแชมป์โลก 2026

**เอฟไอเอฟอร์มูลาวันชิงแชมป์โลก 2026** () เป็นการแข่งขันรถสูตรหนึ่งชิงแชมป์โลกครั้งที่ 77 ภายใต้การรับรองของสหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลกีฬาท้าความเร็วระดับโลก ในฐานะการแข่งขันระดับสูงสุดของการแข่งรถประเภทล้อเปิด ประกอบด้วยการแข่งขันกรังด์ปรีซ์ทั้งหมด 22 รายการทั่วโลกที่เริ่มจัดขึ้นในเดือนมีนาคมและจะสิ้นสุดลงในเดือนธันวาคม นักขับและทีมผู้ผลิตเข้าร่วมการแข่งขันเพื่อชิงตำแหน่งแชมป์โลกประเภทนักขับและประเภทผู้ผลิต โดยแลนโด นอร์ริส เป็นแชมป์โลกประเภทนักขับของฤดูกาลก่อนหน้า ในขณะที่แมกลาเรน-เมอร์เซเดสเป็นแชมป์โลกประเภทผู้ผลิต

การแข่งขันฤดูกาล 2026 มีการเปลี่ยนแปลงข้อบังคับสำคัญในโครงแบบชุดต้นกำลังและระบบควบคุมอากาศพลศาสตร์ด้วยตนเองแบบใหม่ อาวดี้เข้าร่วมการแข่งขันในฐานะทีมโรงงานด้วยชุดต้นกำลังที่ผลิตเอง หลังจากเข้าครอบครองกิจการของเซาเบอร์ในฤดูกาล  ในขณะที่คาดิลแลคเข้าร่วมการแข่งขันครั้งแรกด้วยชุดต้นกำลังของแฟร์รารี ถือเป็นครั้งแรกที่ทีมลำดับที่สิบเอ็ดเข้าร่วมการแข่งขันฟอร์มูลาวันนับตั้งแต่ฤดูกาล  ฮอนด้าได้ทำข้อตกลงร่วมกับแอสตันมาร์ตินเพื่อแข่งขันในฐานะทีมโรงงานแบบพิเศษผ่านบริษัทย่อยคือ ฮอนด้าเรซซิงคอร์เพอเรชัน และจัดหาชุดต้นกำลังของตนให้แก่ทีมภายหลังที่สิ้นสุดสัญญาของฤดูกาลก่อนหน้ากับเรดบูลเรซซิง ฟอร์ดจึงกลับมาเข้าร่วมการแข่งขันเป็นครั้งแรกนับตั้งแต่ฤดูกาล  เพื่อร่วมมือกับเรดบูลเพาเวอร์เทรนส์ในการจัดหาชุดต้นกำลังให้แก่เรดบูลเรซซิงและเรซซิงบูลส์ ส่วนเรอโนนั้นได้ยุติบทบาทผู้จัดหาเครื่องยนต์ เนื่องจากอาลปีนเปลี่ยนไปใช้ชุดต้นกำลังของเมอร์เซเดสแทน

## ผู้เข้าแข่งขัน
รายชื่อต่อไปนี้คือทีมผู้ผลิตและนักขับที่เข้าร่วมการแข่งขันฟอร์มูลาวันชิงแชมป์โลก 2026 แต่ละทีมจำเป็นต้องส่งนักขับเข้าร่วมการแข่งขันอย่างน้อยทีมละสองคน โดยกำหนดให้นักขับหนึ่งคนประจำรถหนึ่งคันจากทั้งหมดสองคันที่ใช้ในการแข่งขัน ทุกทีมแข่งขันกันด้วยยางรถยนต์ที่จัดหาโดยพิเรลลี่

### นักขับรอบฝึกซ้อม
ทีมผู้ผลิตแต่ละทีมจำเป็นต้องส่งนักขับที่ไม่เคยเข้าร่วมการแข่งขันกรังด์ปรีซ์เกินสองรายการเข้าร่วมหนึ่งในสองรอบฝึกซ้อมแรกในสัปดาห์การแข่งขันเป็นจำนวนสี่ครั้งตลอดฤดูกาล โดยให้นักขับที่ผ่านเกณฑ์ประจำรถของทีมสองครั้งต่อคัน

### การเปลี่ยนแปลงทีม

คาดิลแลคเข้าร่วมการแข่งขันเป็นทีมลำดับที่สิบเอ็ด ถือเป็นการปรากฏตัวครั้งแรกของคาดิลแลคในการแข่งขันฟอร์มูลาวัน และเป็นครั้งแรกที่มีทีมใหม่เพิ่มขึ้นมาบนสนามนับตั้งแต่ฮาสเข้าร่วมการแข่งขันในฤดูกาล  ทีมใช้ชุดต้นกำลังและกระปุกเกียร์ของแฟร์รารีในช่วงแรกของการแข่งขัน และจะเปลี่ยนไปใช้ชุดต้นกำลังที่พัฒนาขึ้นจากความร่วมระหว่างบริษัทแม่คือ เจเนรัลมอเตอร์ กับทีดับเบิลยูจีมอเตอร์สปอตส์ โดยได้รับการอนุมัติจากเอฟไอเอและมีกำหนดใช้งานครั้งแรกในฤดูกาล 2029 ก่อนหน้านี้ คาดิลแลคเคยพยายามเข้าร่วมการแข่งขันฟอร์มูลาวันด้วยความร่วมมือกับอันเดรตตีโกลบอล

ผู้ผลิตเครื่องยนต์รายใหม่สามรายเข้าร่วมการแข่งขันฟอร์มูลาวันประจวบกับการเปลี่ยนแปลงข้อบังคับเกี่ยวกับเครื่องยนต์ อาวดี้เข้าร่วมการแข่งขันเป็นครั้งแรก หลังจากเข้าครอบครองกิจการของเซาเบอร์ในฤดูกาล  เอาโทอูนีโอน บริษัทเดิมของอาวดี้ เคยเข้าร่วมการแข่งขันกรังด์ปรีซ์ในช่วงก่อนสงครามโลกครั้งที่สองและการแข่งขันชิงแชมป์โลกครั้งแรกในฤดูกาล  ทีมแข่งขันในฤดูกาล 2024 และ  ในนามคิกเซาเบอร์ และใช้เครื่องยนต์ของแฟร์รารี ก่อนที่จะกลายเป็นทีมโรงงานของอาวดี้ในฤดูกาล 2026 ด้วยเหตุนี้ แฟร์รารีจึงเหลือทีมลูกค้าที่ต้องจัดหาเครื่องยนต์ให้เป็นฮาสและคาดิลแลค

ฟอร์ดกลับมาเข้าร่วมการแข่งขันฟอร์มูลาวันในฐานะผู้จัดหาเครื่องยนต์เป็นครั้งแรก นับตั้งแต่ที่บริษัทเคยจัดหาเครื่องยนต์ให้แก่จอร์แดน ซึ่งเป็นทีมลูกค้ารายเก่าในฤดูกาล  โดยบริษัทร่วมเป็นหุ้นส่วนกับเรดบูลเพาเวอร์เทรนส์ และจัดหาเครื่องยนต์ให้แก่เรดบูลเรซซิงและทีมรองอย่างเรซซิงบูลส์ ในขณะที่ฮอนด้า ซึ่งได้ยุติการผลิตไปแล้วบางส่วนในการแข่งขันฟอร์มูลาวันภายหลังฤดูกาล  แต่ยังคงเป็นหุ้นส่วนกับเรดบูลเพาเวอร์เทรนส์นั้น แยกทางกับทีมของเรดบูลทั้งสองทีมและเริ่มโครงการพัฒนาเครื่องยนต์เป็นเอกเทศอีกครั้งเพื่อสนับสนุนแอสตันมาร์ตินผ่านบริษัทย่อยคือ ฮอนด้าเรซซิงคอร์เพอเรชัน แอสตันมาร์ตินใช้ชุดต้นกำลังของเมอร์เซเดสมาตั้งแต่ที่ทีมกลับเข้ามาแข่งขันด้วยชื่อตัวเองอีกครั้ง โดยเมอร์เซเดสเคยจัดหาเครื่องยนต์ให้แก่ทีมก่อนหน้าของแอสตันมาร์ตินมาตั้งแต่ฤดูกาล  เช่นเดียวกับฮอนด้าที่เคยร่วมงานกับทีมก่อนหน้าของแอสตันมาร์ตินอย่างจอร์แดนในระหว่างฤดูกาล  ถึง 

เรอโนยุติการจัดหาเครื่องยนต์ให้แก่อาลปีนนับตั้งแต่ฤดูกาล 2026 เป็นต้นไป เนื่องจากทีมมีผลการแข่งขันที่ไม่ประสบความสำเร็จตั้งแต่เริ่มใช้ข้อบังคับเกี่ยวกับชุดต้นกำลังแบบไฮบริดในฤดูกาล  ฤดูกาลนี้จึงเป็นการแข่งขันครั้งแรกที่ไม่มีเครื่องยนต์ของเรอโนนับตั้งแต่ฤดูกาล  และอาลปีนกลายไปเป็นทีมลูกค้าแทน หลังจากเป็นทีมโรงงานอย่างเต็มตัวตั้งแต่เรอโนกลับเข้ามาครอบครองกิจการของทีมเอนสโตนก่อนเริ่มฤดูกาล  โดยอาลปีนเปลี่ยนมาใช้เครื่องยนต์และกระปุกเกียร์ของเมอร์เซเดสนับตั้งแต่ฤดูกาลนี้เป็นต้นไป ฤดูกาลล่าสุดที่ทีมเอนสโตนใช้เครื่องยนต์ของเมอร์เซเดสนั้นคือฤดูกาล  ขณะที่แข่งขันในนามของโลตัส

### การเปลี่ยนแปลงนักขับ
เซร์ฆิโอ เปเรซ และวัลต์เตริ โบตตัส กลับมาเป็นนักแข่งหลักอีกครั้งให้แก่คาดิลแลค ก่อนหน้านี้ เปเรซเคยเซ็นสัญญาเข้าร่วมการแข่งขันเป็นเวลาสองฤดูกาลกับเรดบูลเรซซิงจนถึงฤดูกาล 2026 แต่ทั้งสองฝ่ายได้มีข้อตกลงร่วมกันที่จะยุติสัญญาหลังสิ้นสุดฤดูกาล 2024 ในขณะที่โบตตัสเข้าร่วมการแข่งขันล่าสุดกับเซาเบอร์ในฤดูกาล 2024 และเป็นหนึ่งในนักขับสำรองของเมอร์เซเดสสำหรับฤดูกาล 2025 อีซัก อาจาร์ ย้ายจากเรซซิงบูลส์ไปเป็นนักแข่งหลักของเรดบูลเรซซิง โดยแทนที่ยูกิ สึโนดะ ที่ย้ายไปเป็นนักขับทดสอบและนักขับสำรองให้แก่ทีมของเรดบูล ส่วนนักขับที่เข้ามาแทนที่อาจาร์คือ อาร์วิด ลินด์บลอด ซึ่งเลื่อนขึ้นมาจากการแข่งขันฟอร์มูลาทู

## ปฏิทินการแข่งขัน

เดิมทีปฏิทินการแข่งขันฤดูกาล 2026 ประกอบด้วยการแข่งขันกรังด์ปรีซ์ 24 รายการเท่ากับการแข่งขันในสองฤดูกาลก่อนหน้า แต่มีการยกเลิกการแข่งขันบาห์เรนและซาอุดีอาระเบียนกรังด์ปรีซ์ จำนวนการแข่งขันกรังด์ปรีซ์ที่ได้รับการยืนยันจึงลดลงเหลือ 22 รายการ โดยกำหนดให้การแข่งขันไชนีส, ไมแอมี, คะเนเดียน, บริติช, ดัตช์ และสิงคโปร์กรังด์ปรีซ์นำเสนอการแข่งขันแบบสปรินต์

### การแข่งขันกรังด์ปรีซ์ที่ถูกยกเลิก
การแข่งขันต่อไปนี้ถูกกำหนดไว้ในปฏิทินการแข่งขันเดิมที่เผยแพร่โดยสภากีฬายานยนต์โลก และมีการเซ็นสัญญาเพื่อจัดการแข่งขันในฤดูกาล 2026 แต่การแข่งขันต้องถูกยกเลิกไปเนื่องจากสงครามอิหร่าน

จากข้อกังวลเกี่ยวกับความปลอดภัยในการแข่งขันภายหลังการปะทุของสงคราม เอฟไอเอได้เฝ้าสังเกตสถานการณ์อย่างใกล้ชิด ท้ายที่สุดเอฟไอเอตัดสินใจยกเลิกการแข่งขันทั้งสองรายการ ทั้งนี้การแข่งขันใหม่ไม่อาจจัดขึ้นมาแทนได้ในระยะเวลาอันสั้นเนื่องจากการแข่งขันกรังด์ปรีซ์ทั้งสองรายการถูกกำหนดให้จัดขึ้นในช่วงต้นฤดูกาล การแข่งขันระดับรองสามรายการที่มีกำหนดจัดขึ้นที่สนามเดียวกันนั้นก็ถูกยกเลิก

### การเปลี่ยนแปลงปฏิทินการแข่งขัน
การแข่งขันสเปนิชกรังด์ปรีซ์ย้ายจากสนามบาร์ซาโลนา-กาตาลุญญาที่มอมมาโล ไปจัดที่สนามแข่งใหม่บนถนนสาธารณะที่มาดริด ซึ่งก่อสร้างใกล้กับสถาบันงานแสดงสินค้าแห่งมาดริด (อีเฟมา) โดยสนามบาร์ซาโลนา-กาตาลุญญายังคงเป็นที่จัดการแข่งขันใหม่ภายใต้ชื่อ บาร์เซโลนา-กาตาลุญญากรังด์ปรีซ์ การแข่งขันเอมีเลีย-โรมัญญากรังด์ปรีซ์ที่สนามอีโมลา ถูกยกเลิกหลังจากไม่ต่อสัญญาจัดการแข่งขันที่สิ้นสุดในฤดูกาล 2025 การแข่งขันอาเซอร์ไบจานกรังด์ปรีซ์ถูกปรับเปลี่ยนกำหนดการภายหลังที่ปฏิทินการแข่งขันถูกเผยแพร่ออกมา โดยเลื่อนวันจัดการแข่งขันกรังด์ปรีซ์เข้ามาหนึ่งวันจากเดิมที่เป็นวันอาทิตย์ของวันที่ 27 กันยายน ให้เป็นวันเสาร์ของวันที่ 26 ตามคำขอของผู้จัดและผู้มีส่วนได้ส่วนเสียจากภาครัฐ เนื่องจากกำหนดการเดิมนั้นตรงกับวันรำลึกของประเทศ

## การเปลี่ยนแปลงข้อบังคับ
### ข้อบังคับทางการเงิน
ในฤดูกาล 2026 เพดานงบประมาณในการดำเนินงานของทีมฟอร์มูลาวันเพิ่มขึ้นจากเดิมคือ 135 ล้านดอลลาร์สหรัฐ เป็น 215 ล้านดอลลาร์สหรัฐ อันเป็นผลมาจากการปรับตามอัตราเงินเฟ้อและผลรวมค่าใช้จ่ายที่อยู่นอกเหนืองบประมาณในฤดูกาลก่อนหน้าเป็นหลัก ส่วนค่าใช้จ่ายหลักที่ยังคงอยู่นอกเหนืองบประมาณนั้นประกอบด้วย เงินเดือนนักขับ เงินเดือนของสมาชิกทีมสามคนที่ได้รับค่าตอบแทนสูงสุด ค่าใช้จ่ายในการตลาด การเดินทาง และการบริการ และการลงทุนโครงสร้างพื้นฐานของทีม เพดานงบประมาณของผู้ผลิตชุดต้นกำลังที่แยกต่างหากจากงบประมาณหลักมาตั้งแต่ฤดูกาล  ก็เพิ่มขึ้นจากเดิมคือ 95 ล้านดอลลาร์สหรัฐ เป็น 130 ล้านดอลลาร์สหรัฐ นับตั้งแต่ฤดูกาล 2026 เป็นต้นไป เพื่อสนับสนุนการพัฒนาเครื่องยนต์ไฮบริดรุ่นใหม่

### ข้อบังคับทางเทคนิค
#### ชุดต้นกำลัง
ข้อบังคับเกี่ยวกับชุดต้นกำลังแบบใหม่มีผลบังคับใช้ในฤดูกาล 2026 โดยชุดต้นกำลังแบบใหม่นี้ยังคงให้กำลังมากกว่า  แม้ว่ากำลังขับเคลื่อนนั้นมาจากแหล่งกำเนิดที่แตกต่างกันก็ตาม ข้อบังคับเกี่ยวกับเครื่องยนต์กำหนดให้ใช้โครงแบบเครื่องยนต์สันดาปภายในหกกระบอกสูบรูปตัววี (V6 engine) ขนาด 1.6 ลิตร พร้อมเทอร์โบชาร์จเจอร์ ซึ่งใช้มาตั้งแต่ฤดูกาล  ต่อไป อย่างไรก็ตาม ชุดมอเตอร์–เครื่องกำเนิดไฟฟ้าพลังงานความร้อน (motor generator unit – heat; MGU-H) ที่ใช้มาตั้งแต่ฤดูกาล 2014 เช่นเดียวกันนั้นถูกนำออก ในขณะที่กำลังออกใช้ของชุดมอเตอร์–เครื่องกำเนิดไฟฟ้าพลังงานจลน์ (motor generator unit – kinetic; MGU-K) เพิ่มขึ้นจากเดิมคือ  เป็น  แต่กำลังออกใช้ของการสันดาปภายในชุดต้นกำลังนั้นลดลงจากเดิมคือ  เป็น  อัตราการไหลของเชื้อเพลิงถูกวัดและกำหนดขีดจำกัดตามพลังงานที่ใช้มากกว่ามวลของตัวเชื้อเพลิงเอง เนื่องจากชุดต้นกำลังแบบใหม่นั้นขับเคลื่อนด้วยเชื้อเพลิงยั่งยืนที่ถูกพัฒนาโดยฟอร์มูลาวันอย่างสมบูรณ์แบบ เป็นที่คาดการณ์ว่าชุดต้นกำลังแบบใหม่นี้สามารถหมุนเวียนพลังงานไฟฟ้ากลับมาใช้ใหม่ได้มากกว่าเดิมสองเท่า

ระหว่างการประชุมคณะกรรมการฟอร์มูลาวันเมื่อต้นฤดูกาล 2025 ที่ประชุมได้มีมติเห็นชอบให้หาทางเลือกอื่นที่ส่งเสริมการพัฒนาชุดต้นกำลังสำหรับผู้ผลิตที่อาจพัฒนาล่าช้ากว่าผู้ผลิตรายอื่น ๆ ในระยะแรกเริ่ม นอกจากนี้ ที่ประชุมยังมีมติให้คณะกรรมการที่ปรึกษาที่เกี่ยวข้องพิจารณามาตรการลดการใช้พลังงานของชุดต้นกำลังแบบใหม่ที่กำหนดไว้  ตามความเหมาะสมในการแข่งขัน หลังจากที่ทีมผู้ผลิตบางส่วนมีความกังวลเกี่ยวกับความเป็นไปได้ที่รถของทีมจะสูญเสียพลังงานที่ใช้งานได้ระหว่างการแข่งขัน

#### ขนาดรถและอากาศพลศาสตร์
รถต้นแบบของฤดูกาล 2026 ถูกเปิดเผยออกมาเมื่อวันที่ 6 มิถุนายน ค.ศ. 2024 โดยแสดงให้เห็นถึงระบบควบคุมอากาศพลศาสตร์ด้วยตนเองแบบใหม่ (active aerodynamics) ที่ปีกหน้าและปีกหลัง และแบบวิธีชิงขึ้นหน้าใหม่ซึ่งเดิมทีถูกเรียกว่าการควบคุมเครื่องยนต์ด้วยมือ (manual override mode) เข้ามาแทนที่ระบบลดแรงต้านอากาศ (drag reduction system; DRS) รถต้นแบบยังมีระยะฐานล้อและระยะห่างของล้อที่ลดลงจากเดิมคือ  เป็น  และ  เป็น  ตามลำดับ มวลอย่างต่ำของรถจึงต้องลดลงมาจากเดิม  เช่นเดียวกับความกว้างหน้ายางของล้อหน้าและล้อหลังที่ลดลงจากเดิม  และ  ตามลำดับ นอกจากนี้ พื้นรถแบบใหม่ช่วยลดผลกระทบกับพื้นถนน (ground effect) เพื่อลดอาการกระดอนของรถ (porpoising)

เมื่อเดือนตุลาคม ค.ศ. 2024 เอฟไอเอประกาศว่าการลดแรงกด (downforce) ที่มีต่อรถในฤดูกาล 2026 นั้น จะน้อยกว่าที่กำหนดไว้ในขั้นต้นเมื่อเทียบกับรถในฤดูกาล –2025 ด้วยเหตุผลด้านสมรรถนะและความปลอดภัย ต่อมาในเดือนเดียวกัน เอฟไอเอได้ยืนยันว่าการลดแรงกดจากรถในฤดูกาล 2026 จะอยู่ที่ประมาณร้อยละ 15 ซึ่งน้อยกว่าที่ปรากฏอยู่ในร่างข้อบังคับฉบับเดิมของเอฟไอเออย่างเห็นได้ชัดคือ ร้อยละ 40 เมื่อเทียบกับฤดูกาลก่อนหน้า รถในฤดูกาล 2026 จึงจะช้ากว่ารถในฤดูกาล 2022–2025 ประมาณสองวินาทีต่อรอบ แทนที่จะเป็นสี่วินาทีตามการคาดการณ์ในตอนแรก เมื่อวันที่ 17 ธันวาคม ค.ศ. 2025 ฟอร์มูลาวันได้เผยแพร่นิยามศัพท์เพื่ออธิบายลักษณะการทำงานของรถในฤดูกาล 2026 อย่างเป็นทางการ ได้แก่ "boost mode" ใช้อธิบายการเปิดใช้งานระบบนำพลังงานกลับมาใช้ (energy recovery system; ERS) เพื่อป้องกันหรือแย่งชิงตำแหน่งตามปกติ "active aerodynamics" หรือเรียกสั้น ๆ ว่า "active aero" ใช้อธิบายการทำงานของชิ้นส่วนปีกหน้าและปีกหลังที่ขยับได้ทั้งในรูปแบบแรงต้านอากาศสูงและต่ำ "recharge" ใช้อธิบายการเก็บเกี่ยวพลังงานไฟฟ้าของรถ และ "overtake mode" ใช้อธิบายแบบวิธีการนำพลังงานส่วนเกินที่สะสมไว้มาช่วยในการแซงของนักขับ แต่นักขับนั้นต้องอยู่ห่างจากนักขับที่อยู่ด้านหน้าไม่เกินหนึ่งวินาทีเท่านั้น (คล้ายกับข้อบังคับการใช้งานระบบลดแรงต้านอากาศในฤดูกาลก่อนหน้า)

#### คุณสมบัติด้านความปลอดภัย
ข้อบังคับเกี่ยวกับโครงสร้างกันชนหน้า (front impact structure; FIS) ได้รับการแก้ไขเพิ่มเติมเพื่อเพิ่มความปลอดภัยในกรณีเกิดอุบัติเหตุ โดยนำการออกแบบโครงสร้างแบบสองขั้นตอนมาแก้ไขปัญหาที่ผ่านมาที่โครงสร้างแยกออกจากกันใกล้กับตัวถังของห้องนักขับ (survival cell) หลังจากเกิดการชนครั้งแรก ทำให้รถเสี่ยงต่อการได้รับแรงกระแทกเพิ่มเติม โครงสร้างกันชนข้างโดยเฉพาะบริเวณห้องนักขับและถังเชื้อเพลิง (fuel cell) ถูกปรับปรุงเพื่อปกป้องชิ้นส่วนรถที่มีความเสี่ยงสูงเมื่อเกิดการชนจากด้านข้าง ในขณะที่ยังคงน้ำหนักรถไว้เท่าเดิม ความแข็งแรงของห่วงคุ้มกัน (roll hoop) ถูกเพิ่มขึ้นให้สามารถทนต่อแรงกระทำมากขึ้นจากเดิมคือ 16 ''จี'' เป็น 20 *จี* ซึ่งสอดคล้องกับมาตรฐานความปลอดภัยของการแข่งขันรถที่นั่งเดี่ยวรายการอื่น ๆ ข้อกำหนดการทดสอบกำลังรับแรงกระทำก็เพิ่มขึ้นจากเดิมคือ 141 กิโลนิวตัน เป็น 167 กิโลนิวตัน ไฟข้างนิรภัย (lateral safety lights) ถูกติดตั้งบนตัวรถเพื่อเพิ่มความปลอดภัยของนักขับและเจ้าหน้าที่ประจำสนามหรือมาร์แชล ไฟเหล่านี้ทำหน้าที่แสดงสถานะระบบนำพลังงานกลับมาใช้ของรถเมื่อหยุดบนเส้นทาง และเป็นตัวชี้วัดความเสี่ยงด้านไฟฟ้าที่อาจเกิดขึ้น โดยเฉพาะในสถานการณ์ฉุกเฉิน

### ข้อบังคับทางการแข่งขัน
#### หมายเลขนักขับ
ข้อบังคับเกี่ยวกับระบบการกำหนดหมายเลขถาวรให้แก่นักขับที่มีมาตั้งแต่ฤดูกาล  ได้รับการแก้ไข โดยอนุญาตให้นักขับสามารถเปลี่ยนหมายเลขประจำตัวได้ตลอดอาชีพการแข่งขัน แต่กระบวนการอนุมัตินั้นยังไม่ได้รับการกำหนดอย่างเป็นทางการ

#### ลวดลายรถ
เพื่อเป็นการห้ามปรามไม่ให้ทีมใช้เส้นใยคาร์บอนเปลือยบนพื้นผิวรถมากเกินไปเพื่อลดน้ำหนักของตัวรถ เอฟไอเอได้กำหนดให้อย่างน้อยร้อยละ 55 ของพื้นผิวรถเมื่อมองจากด้านข้างและด้านบน ต้องเคลือบด้วยลวดลายที่เป็นสีทาหรือสติกเกอร์

#### ระบบระบายความร้อนในการขับ
เสื้อกั๊กระบายความร้อนของนักขับถูกนำมาบังคับใช้ในกรณีที่เอฟไอเอออกคำเตือนถึงภัยอันตรายจากอากาศร้อนจัด (heat hazard) ระหว่างสัปดาห์การแข่งขัน โดยก่อนหน้าฤดูกาล 2026 เสื้อกั๊กระบายความร้อนเป็นเพียงอุปกรณ์เสริมเท่านั้น นอกจากนี้ เสื้อกั๊กดังกล่าวยังได้รับการออกแบบใหม่อีกด้วย

#### การพิจารณาทบทวนคำวินิจฉัย
ในฤดูกาล 2026 คณะกรรมการควบคุมการแข่งขันมีทางเลือกในการเริ่มการพิจารณาทบทวนคำวินิจฉัยของตนตามหลักฐานใหม่ที่ปรากฏ ซึ่งภายใต้ประมวลกฎหมายกีฬาระหว่างประเทศ (International Sporting Code; ISC) ฉบับเดิมนั้น ผู้เข้าแข่งขันจำเป็นต้องยื่นคำร้องขอสิทธิในการพิจารณาทบทวนคำวินิจฉัยใด ๆ ก็ตาม ทั้งนี้ผู้เข้าแข่งขันยังสามารถใช้สิทธิยื่นคำร้องขอได้ดังเดิม นอกจากนี้ มีการจัดตั้งคณะกรรมการ "นอกเวลาการแข่งขัน" เพื่อทำหน้าที่พิจารณาเรื่องเร่งด่วนที่ไม่สามารถรอจนถึงการแข่งขันครั้งต่อไปได้

#### ข้อบังคับเฉพาะการแข่งขัน
ข้อกำหนดการใช้กลยุทธ์หยุดเปลี่ยนยางขั้นต่ำสองครั้ง (two-stop strategy) ในการแข่งขันโมนาโกกรังด์ปรีซ์ถูกยกเลิกในฤดูกาล 2026 ข้อกำหนดดังกล่าวถูกนำมาใช้ในการแข่งขันฤดูกาล 2025 โดยมีจุดประสงค์เพื่อส่งเสริมให้มีการแข่งขันที่ดียิ่งขึ้น แต่ทีมและนักขับต่างมีความเห็นตรงกันว่าข้อกำหนดดังกล่าวไม่ได้ช่วยเพิ่มคุณภาพการแข่งขันและโอกาสในการแซงแต่อย่างใด

## สรุปฤดูกาล
### การทดสอบก่อนเริ่มฤดูกาล
การทดสอบก่อนเริ่มฤดูกาลจัดขึ้นด้วยกันทั้งหมดสามรอบ โดยแต่ละทีมดำเนินการทดสอบภายในระยะเวลาสามวันในการทดสอบทั้งสามรอบ ถือเป็นการขยายเวลาเพิ่มขึ้นจากฤดูกาลก่อนหน้าเพื่อให้สอดคล้องกับข้อบังคับใหม่เกี่ยวกับแชสซีและเครื่องยนต์ การทดสอบรอบแรกเป็นการทดสอบแบบส่วนตัวซึ่งจัดขึ้นที่สนามบาร์ซาโลนา-กาตาลุญญา ระหว่างวันที่ 26–30 มกราคม ผู้เข้าแข่งขันทุกทีมเข้าร่วมการทดสอบยกเว้นทีมเดียวคือ วิลเลียมส์  ลูวิส แฮมิลตัน จากแฟร์รารี เป็นผู้ทำเวลาได้ดีที่สุดในการทดสอบทั้งห้าวัน การทดสอบรอบที่สองจัดขึ้นที่สนามบาห์เรนอินเตอร์แนชันนัล ระหว่างวันที่ 11–13 กุมภาพันธ์ โดยคีมี อันโตเนลลี จากเมอร์เซเดส เป็นผู้ทำเวลาได้ดีที่สุดในการทดสอบทั้งสามวัน การทดสอบรอบที่สามจัดขึ้นที่สนามเดียวกันในระหว่างวันที่ 18–20 กุมภาพันธ์ โดยชาร์ล เลอแกลร์ จากแฟร์รารี เป็นผู้ทำเวลาได้ดีที่สุดในการทดสอบทั้งสามวันสุดท้าย

## ผลการแข่งขันและตารางคะแนน
### ผลการแข่งขันกรังด์ปรีซ์

### ระบบการให้คะแนน
คะแนนจะถูกมอบให้แก่นักขับที่ได้รับการจัดอันดับให้อยู่ในสิบอันดับแรกของการแข่งขันกรังด์ปรีซ์ และแปดอันดับแรกของการแข่งขันรอบสปรินต์ ในกรณีที่คะแนนรวมของนักขับนั้นเท่ากัน ระบบเปรียบเทียบอันดับ (count-back system) จะถูกนำมาใช้เพื่อตัดสินอันดับ โดยนักขับที่มีผลการแข่งขันดีที่สุดจะได้รับการจัดอันดับที่สูงกว่า หากมีผลการแข่งขันดีที่สุดมีอันดับเท่ากัน การแข่งขันที่ดีรองลงมาจะถูกนำมาเปรียบเทียบต่อไปเรื่อย ๆ จนกว่าจะตัดสินอันดับได้ คะแนนจะถูกมอบให้โดยยึดตามระบบดังต่อไปนี้

}
|-
! colspan="12" | แหล่งข้อมูล:
|}

### ตารางคะแนนชิงแชมป์โลกประเภทนักขับ

### ตารางคะแนนชิงแชมป์โลกประเภทผู้ผลิต

## หมายเหตุ

## อ้างอิง

## แหล่งข้อมูลอื่น

* 

หมวดหมู่:ฤดูกาลการฟอร์มูลาวัน